|  |  |
| --- | --- |
| ÁBRAHÁMHEGY KÖZSÉG |  |
| ***POLGÁRMESTERÉTŐL*** |
| 8256 Ábrahámhegy, Badacsonyi út 13. |
| Telefon: +36 87 471 506 |

**ELŐTERJESZTÉS**

**Ábrahámhegy Község Önkormányzata Képviselő-testületének**

**2020. szeptember 24-i *soron következő nyílt* ülésére**

**Ügyiratszám: / -………/2020.**

|  |  |
| --- | --- |
| **Tárgy:** | **Tapolcára bejáró tanuló éves bérletének megtérítése** |
| **Előterjesztő:** | Vella Ferenc Zsolt polgármester |
| **Előkészítő:** | Tamás Lászlóné Kvi és adóosztály vezető |
| **Melléklet:** | --- |
| **Meghívott:** | ----- |
| A döntés meghozatala **egyszerű többséget** igényel.  *A határozati javaslatot törvényességi szempontból megvizsgáltam: Wolf Viktória jegyző* | |

**Tisztelt Képviselő-testület!**

A TBLÁI Kazinczy Ferenc Tagintézménye kereste meg Ábrahámhegy Község Önkormányzatát azzal, hogy a Balatonfüredi Tankerületi központ megkereste intézményüket, hogy vegyék fel a kapcsolatot az Önkormányzatokkal a vidékről bejáró diákok bérletének finanszírozása ügyében.

Pár évvel ezelőtt volt Ábrahámhegyről bejáró tanuló, akinek a bérletét az Önkormányzat megtérítette. A tavalyi év végén érkezett a TBLÁI Kazinczy Ferenc Tagintézménybe egy Ábrahámhegyi lakcímmel rendelkező tanuló.

A TBLÁI Kazinczy Ferenc Tagintézménye kéri az Önkormányzat, illetve a Tisztelt Képviselő-testület tájékoztatását arra vonatkozóan, hogy az Önkormányzat a 2020/2021-es tanévre vonatkozóan átvállalja-e az éves bérlet megtérítését, - mert ezen esetben kezdeményezni kell az iskola részéről a tankerület felé az igénylést- vagy a szülő veszi meg a bérletet a gyermeke részére.

Javaslom a T. Képviselő-testületnek az előterjesztést megtárgyalni és a határozati javaslatot elfogadni szíveskedjék

Ábrahámhegy, 2020. 08. 12. Tisztelettel:

|  |  |
| --- | --- |
|  | **Vella Ferenc Zsolt**  polgármester |

**HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020.(.) HATÁROZATA**

***Tapolcára bejáró tanuló éves bérletének megtérítéséről***

**Ábrahámhegy Község Önkormányzatának Képviselő-testülete**

1. **az ábrahámhegyi állandó lakóhellyel rendelkező 1 fő, a TBLÁI Kazinczy Ferenc Tagintézményének tanulója részére a 2020/2021-es tanérve vonatkozóan átvállalja az éves – intézménybe történő bejáráshoz szükséges – bérlet megtérítését, (7.100.- Ft/ hó) mely összeget az önkormányzat 2020. és 2021. évi költségvetésében a szállítási szolgáltatások (dologi kiadások) keret terhére biztosít.**
2. **felhatalmazza Vella Ferenc Zsolt polgármestert a megállapodás aláírására és a kiadás teljesítésére.**

**Határidő: elfogadásra azonnal, egyebekben megállapodás szerint**

**Felelős: Vella Ferenc Zsolt polgármester, Tamás Lászlóné költségvetési- és adóosztályvezető**